Varðandi drög að reglugerð fyrir hrognkelsveiðar 2020.

Þá langar mig að senda inn athugasemd varðandi kafla II. gr 9.

Þar sem fyrirhuguð er breyting á fjölda neta úr 7,5oo metrum í 3,750.

Þessi breyting mundi hafa það í för með sér að maður myndi ekki geta fengið neinn með sér á grásleppuveiðarnar. Svo að annað hvort leggjast þessar veiðar alfarið niður eða maður verður að fara einn, það er hreint og beint stórhættulegt ef maður myndi festast í netunum þegar maður væri að leggja þau. Þá væri engin til að bjarga manni það er hreinlega verið að leggja líf manns í stórhættu.

Þessu mótmæli ég eindregið og vona að þetta verði tekið til endurskoðunar. Þetta er ekki eins og eitthvað tölvustarf þar sem fækkað er um einn tölvukarl.

Kristín NS er gerð út frá Bakkafirði og þaðan róa margir bátar á grásleppu.

Ef þessi reglugerðar breyting færi óbreytt í gegn þá er beinlínis hægt að loka Bakkafirði. Bakkafjörður er nú þegar flokkaður undir brothætta byggð og þetta mundi endalega ganga frá þessum stað og þar á meðal heimili mínu þar.

Stjórnsýslan hefur ýmis önnur ráð til að vernda stofninn og svæðin það er beinlínis hægt að loka svæðum! það þarf ekki að fækka netum.

 Ég vona svo innilega að þið komið til með að endurskoða þessa afstöðu.

Fyrirfram þakkir.

Kristján Þór Jónson. Skipstjóri.